— Давайце сфармулюем вашае пытанне па-іншаму: ці шмат прыдуманага ў рэгіянальным фальклоры? Ёсць такое. Калі, да прыкладу, Масленіца ў нейкай мясцовасці ніколі не адзначалася альбо святкавалася зусім па-іншаму (пра што кажуць архівы), а цяпер там яе “адрадзілі ў першапачатковым выглядзе”. Але тут віна ляжыць і на розных інстанцыях, якія, нагледзеўшыся на суседзяў ці яшчэ з якой прычыны, аддаюць дырэктыву: “Правядзіце-ка ў гэтай вёсцы гэтае свята!” Я сам з такім неаднаразова сутыкаўся — напрыклад, у абрад, у якім ну ніяк не маглі быць задзейнічаны дзеці, патрабавалі іх уключыць. Маўляў, прыгожа будзе.